Il-bieraħ kont preżenti għal-laqgħa tal-Bord tal-MEPA fejn fost affarijiet oħra ġew diskussi żewġ applikazzjonijiet dwar il-Port Ħieles. Kont qed nassisti lill-Kunsill Lokali ta' Birżebbuġa. Waħda minn dawn l-applikazzjonijiet kienet biex isir xogħol ta' ħdejn il-moll tal-Port Ħieles l-iktar viċin tar-residenti ta' Birżebbuġa (West Quay ta' Terminal 1). L-oħra kienet dwar l-istallazzjoni ta' krejnijiet ġodda ta' għoli ta' 140 metru. Il-krejnijiet il-ġodda għall-ewwel kienu destinati biex jitqegħdu fuq il-West Quay ta' Terminal 1 ukoll. Imma wara li l-Kunsill Lokali ta' Birżebbuġa u bosta residenti oġġezzjonaw għal dan, il-MEPA insistiet mal-Port Ħieles li post il-krejnijiet kellu jinbidel għax dak propost ma kienx aċċettabbli. Il-maniġment tal-Port Ħieles aċċetta li l-krejnijiet jitqegħdu iktar il-bogħod mir-residenzi f'Birżebbuġa. Bħala riżultat ta' dan, il-konsegwenza logika kienet waħda ovvja : jekk il-krejniet ma kienux ser jitqegħdu fil-West Quay ta' Terminal 1 xi ħtieġa kien għad baqa' li jsir ix-xogħol tad– ? Ir-residenti kellhom id-dritt li jkollhom minn attività fil-Port Ħieles li toħloqilhom inkonvenjent. Dan il-permess li kienu qed jitolbu l-Port Ħieles ma kienx hemm iktar bżonnu. Jiena ma ridtx nemmen lil widnejja iktar tard meta b'vot unanimu l-Bord tal-MEPA iddeċieda favur Birżebbuġa meta qal le għal iktar xogħol ta' fil-Port Ħieles. Flimkien miegħi taw kontribut kbir fid-diskussjoni s-Sindku ta' Birżebbuġa Kevin Barun, il-predeċessur tiegħu r-"Ricky" Joseph Farrugia u l-Onor. Marlene Farrugia u John Grech mill-għaqda ambjentali Birżebbuġa Environmental Action Group. L-applikazzjoni dwar il-krejnijiet waqfet ukoll u dan minħabba li hemm bżonn li l-parir tal-awtoritajiet tal-avjazzjoni ċivili jkun wieħed ċar. S'issa jidher li dawn qed iduru mal-lewża għax il-krejnijiet huma għoljin wisq u x'aktarx li jinfdu l- riżervat għall-ajruplani. Jekk dan hu hekk jista' jkun ta' periklu. Jiena għalija din kienet esperjenza ġdida. Ma nafx lill-MEPA taħdem b'dan il-mod. Is-soltu tibqa' għaddejja qiesha romblu minn fuq id-drittijiet tar-residenti. Jidher li l-bieraħ il-MEPA fetħet għajnejha beraħ. Nittama li ma tagħlaqhomx iktar. Għax meta l-MEPA tiftaħ għajnejha hemm ċans tajjeb li dan jirrifletti ruħu fi kwalità ta' ħajja aħjar għalina lkoll. Mhux biss f'Birżebbuġa, iżda kullimkien.
Meta l-MEPA tiftaħ għajnejha